Munster (Írsko)

Munster (, ) je historická írska provincia na juhu, resp. juhozápade Írska. Podľa sčítania uskutočneného v roku 2011 má provincia 1 246 088 obyvateľov, najväčším mestom je prístavné mesto Cork. Ďalšie významné mestá sú Limerick a Waterford. V súčasnosti provincie v Írsku nemajú žiadnu oficiálnu funkciu, neslúžia ani na samosprávne účely. Na vlajke provincie sú tri korunky na modrom poli, odkazujú na tri stredoveké kráľovstvá, ktoré sa tu rozprestierali v 12. storočí.

 Grófstva 
Munster tvorí šesť tradičných írskych grófstiev (v Írsku ich bolo do roku 1838 32): Clare, Cork (dnes je z neho vyčlenené samotné mesto Cork), Kerry, Limerick (dnes je z neho vyčlenené samotné mesto Limerick), Tipperary (dnes rozdelené na dve grófstva North Tipperary a South Tiperrary) a Waterford (dnes je z neho vyčlenené samotné mesto Waterford).

 Írčina 
Podľa sčítania 2011 z populácie staršej ako 3 roky (1 189 114 ľudí) ovládalo írčinu 45,2 % (537 564 obyvateľov). Niečo vyše štvrtina z nich (28,2 % – 151 721) írčinu používa iba v školstve, kde je vyučovanie írčiny povinné.

V provincii sa nachádza niekoľko gaeltachtov, v ktorých žije 9 737 ľudí s írčinou ako materinským jazykom (z celkového počtu 35-tisíc v celom Munsteri). Podľa sčítania z roku 2011 tu žije 13 193 ľudí, ktorí rozprávajú po írsky každý deň mimo vzdelávacích zariadení.

Počet Gaelscoil (škôl s vyučovacím jazykom írskym) v posledných 10 rokoch prudko vzrástol. V Munsteri sa nachádza druhý najvyšší počet základných a stredných škôl s vyučovaním v írčine (46, resp. 22) zo štyroch írskych provincií.

 Politické rozdelenie 
Provincia je v súčasnosti rozdelená na sedem grófstiev a tri samosprávne mestá.

 Grófstvo/Mesto Počet obyvateľovCSO, Census 2011. Rozloha (km²)Clare117 1963 450Cork399 8027 500Cork City119 230Kerry145 5024 807Limerick134 7032 756Limerick City57 106North Tipperary70 3222 024South Tipperary88 4322 281Waterford67 0631 857Waterford City46 732Spolu1 246 08824 675

 Najväčšie aglomerácie (2011) 
Aglomerácie nad 20-tisíc obyvateľov podľa sčítania z roku 2011:Citypopulation.de
 Cork = 198 582 obyvateľov
 Limerick = 91 454 obyvateľov
 Waterford = 51 519 obyvateľov
 Dundalk = 37 816 obyvateľov
 Ennis = 25 360 obyvateľov
 Tralee = 23 693 obyvateľov

 Referencie 

 Iné projekty 

 Externé odkazy 
 Štatistiky o počte obyvateľov Írska a jeho provincií 

 Zdroj 


Kategória:Historické územia v Írsku